شەفەق
نیوز/ کارزان عومەر قادر پڕۆفیسۆر کوردی ک پسپۆڕ درەختە، ئمڕوو دووشەممە، پەیاکردن
درەخت نوویگ راگەیان، خریەێدە بان چینەیل درەختەیل جەهان.
قادر
لە کۆنگرەیگ رووژنامەوانی لە شار هەڵەبجە، و ئاژانس شەفەق نیوز ئامادەی بوی وت: رەنجەیل
زانستی رەسینە پەیاکردن چین نوویگ لە درەختەیل لە جەهان لەبان سنوور عراق و ئیران،
لە ناوچەی شارباژێر سەروە پارێزگای هەڵەبجە لە هەرێم کوردستان.
وتیش:
ئی ئاشکراکردنە لە ٢٠١٩ دەسوەپی کرد وەهەماهەنگی وەرد کۆمەڵگەی گیازانریل نیشتمانی
و زانکۆی سلێمانی، و تەنیا تویەمەیل گردەو کریا، و لە ساڵ ٢٠٢٠ نموونە لە گوڵ ئەو درەختە
بریا.
وتیش:
هاوکاری ناوبەین زانکۆی کرمان ئیرانی کریا، ودویای ئەنجامدان وەشکینەیل تاقیگەیی، دەرکەفت
ک چین نوویگە لە درەختەیل لە ئاست عراق وجەهان، و چوودەو ئەرا بنچینەی درەختەیل شفەوی،
ک یەکیگە لە گەورەترین بنەماڵەی درەختەیل جەهان.
قادر
دیاری کرد ک ئی بنەماڵە لەو درەختەیلەسە ک ئەرا خوەراک وەکار تیەێد، وچوودە ناو بڕیگ
پیشەسازی، و لە زیاتر چینەیل ئی بنەماڵە رەیحان ونەعناع و پینگە و زەعتەر وەکار تیەن.
دیاری
کرد ک توانا هەس ئی چینە لە سرەختەیل جویر دەرمانیش وەکاری باێد.
